Индекс на документирана информация

РИ-ИСУ-07.01.01.00.00/3-3

**„АСАРЕЛ – МЕДЕТ“ АД – ГР. ПАНАГЮРИЩЕ**

**Рег. №93-00-1051/27.01.2025г.**

**УТВЪРДИЛ:**

**ПРОКУРИСТ:**

 **/Галя Костова/**

 **Дата:………2025г.**

**Техническо задание**

**ОТНОСНО:** Избор Изпълнител на СМР за обект: **„Подмяна на неефективно** **осветление – Етап2”** с Подобект I: **„Мелнично отделение“** и Подобект II: **„Флотационно отделение“.**

**1. Съществуващо положение**

Осветителните системи в дружеството са с различна степен на морална и физическа амортизация. Номенклатурата на използваните осветителни тела и лампи е значителна. Броят на осветителните тела е над 4000, а броят на лампите над 8500. Разходите за експлоатация са около 20% от общите разходи за електроенергия за осветление. В съответствие със състоянието, условията на работа и обслужването на осветителните системи се налага подмяна на част от осветителните тела в помещения с амортизирани осветителни тела и неефективно осветление с такива на базата на светодиоди (LED технология).

При извършеното през 2022г. обследване за енергийна ефективност на работещото цехово осветление в МФЦ е изготвено предписание - Енергоспестяваща мярка (ЕСМ/№3) – „Подмяна на съществуващо осветление в производствени помещения и на външно (районно) с високоефективно енергоспестяващо LED осветление“. Мярката предвижда замяна на старите осветителни тела с нови енергоефективни LED осветителни тела или осветители.

Съгласно доклада от обследването за Енергийна ефективност, най-големи разходи за осветление има в промишлените помещения на Мелнично-флотационен цех при Обогатителната фабрика „Асарел“. Там е осъществен цялостен ремонт на осветителните инсталации последно през 2009г., като е извършена подмяна на осветители и захранващи кабели. Последните са в добро състояние, което гарантира тяхното бъдещо използване. За оптимизиране на неефективното осветление в цех МФЦ е изготвен Работен проект от фирма **„Тасио Инженеринг“ЕООД** , съгласно **Договор№ Д-II-99/14.05.2024г**.

**2. Условия за същността/цел/, съдържанието/предмет/.**

**2.1. Същност /цел/ на услугата:**

 Целта на Техническото задание е избор на Изпълнител за извършване на строително – монтажните работи за постигане на по-добри условия на труд, икономия на енергия и СО2 емисии.

**2.2. Съдържание /предмет/ на услугата:**

 Услугата е с предмет - избор изпълнител на **СМР** за

Обект: **„Подмяна на неефективно осветление – Етап2“** с

Подобект I: **„Мелнично отделение“** и

ПодобектII: **„Флотационно отделение“.**

 За изпълнение на задачата е изготвен **Работен проект** от фирма **„Тасио** **Инженеринг“ЕООД** в следните части:

* **„Електрическа – Мелнично отделение“;**
* **„Електрическа – Флотационно отделение“;**
* **„КИП и А – Мелнично отделение;**
* **„КИП и А – Флотационно отделение“;**
* **„ПБ“;**
* **„ПБЗ“;**
* **„ПУСО“;**
* **„ПОИС“;**

**3. Обем на услугата. Основни технико-технологични параметри. Специфични изисквания към услугата.**

**3.1. Обхват и обем на строително-монтажните работи за обекта:**

 Реализиране на изготвения и приет **Работен проект** със всички предвидени строително-монтажни работи, описани в **Приложение №1** – Количествено-стойностна сметка. Обхвата на дейностите включва – демонтаж на съществуващи и монтаж на нови съоръжения и конструкции за изграждане на осветителни инсталации на посочените подобекти, както следва:

* **СМР по части „Електрическа“ и „КИП и А“;**
* **Доставка и монтаж на електроапаратура и оборудване;**
* **Пусково-наладъчни работи;**

 Обобщената количествено-стойностна сметка следва да бъде попълнена и остойностена от кандидатите на база техния професионален опит и следвайки конюнктурата на пазара в строителният бранш в момента. При това трябва да бъдат спазвани законовата нормативна уредба, технически изисквания и условия в строителството и нормативните изисквания за опазване на околната среда.

 В единичните цени да бъдат отчетени инфлационни и други процеси, влияещи пряко върху формирането им. Да бъдат интегрирани всички операции, гарантиращи качество на изпълнение, като така оферираните цени ще остават твърди за целия период на изпълнение на **СМР**. Специфичните разходи и други видове работи (ако има такива), неотразени в **Приложение№1**, но необходими за качествено извършване на задачата, трябва да се предвидят от оферентите като интегрирани такива в отделните единични цени за видовете **СМР.**

**3.2. Материали за изпълнение:**

Основните видове материали, които трябва да се влагат на обекта са оформени в таблица - **Приложение № 2**. Изискването на **Възложителя** е да се оферират единични цени с включени разходи франко обекта, като се посочи доставчик с местонахождение.

**3.3. Специфични изисквания за изпълнение на задачата:**

При извършване на **СМР** на обекта стриктно да се спазват правилата по БЗР и ПБ, за да се избегнат всякакви предпоставки от предизвикване на пожар и трудови злополуки. Строително-монтажните работи предварително се съгласуват с Експлоатационния персонал, като при необходимост от изтегляне на нови силови или контролни кабели се ползват съществуващите скари и трасета, съобразени с технологичните процеси, протичащи в обхвата им.

 Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в **Приложение№8**, като по този начин се гарантира, че те могат да осигурят тези изисквания на **Възложителя**. Разходите за това трябва да се интегрират в отделните единични цени за видовете **СМР** в **Приложение №1.**

 ***В Приложение №8 не се нанасят конкретни цени.***

**Относно отпадъците генерирани на обекта:**

* Строителните отпадъци да се извозват на регламентираните сметища;
* Опасните отпадъци да се събират и обезвереждат съгласно съответните инструкции;
* При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт;
* Фирмата оферент е длъжна да осигури и изпълни условията по „НАРЕДБА за управление на строителните отпадъци и за влагане на рециклирани строителни материали” и да подпише декларация за управление на строителните отпадъци – **Приложение №9**;
* Всички разходи свързани с управление на отпадъците да се предвидят от оферентите като интегрирани такива в отделните цени за видовете по **Приложение №1**.

**4. Изисквания към оферентите за подготовка, изготвяне и комплектоване на Офертната документация:**

**4.1. Финансова част** – към офертата трябва да се приложи:

1. Предложения за крайни единични „твърди” цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия период на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение №1**.

1. Цени на основни видове материали – **Приложение №2**

3. Предложение за елементи за ценообразуване на видове работи, възникнали в процеса на работа и невключени в **Приложение №1** (попълват се в **Приложение №3**) .

4. Обща рекапитулационна стойност за услугата, лева без ДДС. Условия за разплащане и начин на разплащане (аванс и др.). Начин за гарантиране на аванса – **Приложение №4**

5. Фирмен ценоразпис на цените на машиносмени на ползваната механизация с включени допълнителни разходи и печалба.

* 1. **Техническа част –** към офертата трябва да се приложи:

1.**Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.

При попълването на тези приложения кандидатите да отчетат следната **етапност** при сроковете за реализация на **СМР:**

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта  | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за отпочване и период за мобилизация |  |  |
| 3. | Период на СМР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските **СМР** – при следните условия за организиране на работния режим:
* двусменен 16-часов работен ден;
* непрекъснат работен режим (без прекъсване в почивни дни);

- Персоналът - брой технически и работнически състав, който ще бъде ангажиран за изпълнението на **СМР** на обекта при горепосочените работни условия;

- Краен срок за предаване на обекта (като условна дата);

**ИЗПЪЛНИТЕЛЯТ** да даде срок за изпълнение на **СМР** за обекта в календарни дни за пълния обем по наличната проектна документация и КСС - **Приложение №1**.

Всички срокове да бъдат посочени в **КАЛЕНДАРНИ ДНИ**.

1. Гаранционен срок за качествено извършена работа – **Приложение №7.**

2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение №8.**

3. Декларация за спазване на изискванията за «управление на строителните отпадъци», съгласно действащата нормативна уредба - **Приложение №9.**

4. Проекто-договор (не се попълва, само се парафира и подпечатва всяка страница като свидетелство, че оферентът е запознат с условията по него). Бележки към проекто-договора НЯМА да се приемат в последващи етапи от проучването. – **Приложение №10.**

5. Декларация за срок на валидност – **Приложение №11.** Да се посочи срок на валидност на офертата не по-малък от 120 календарни дни.

6. Административни сведения, точен адрес, имената на лицата за контакти, телефон, факс и Е-mail – **Приложение №12.**

7. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта.

8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение №14.**

9. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** преди извършване огледа на обекта и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.

10. Автореференция с описание на дейностите, които фирмата изпълнява.

 11.Доказателства за технически опит, квалификация и възможности на кандидата със следните документи:

* Справка за фирмата към момента на подаване на офертата за наличния средносписъчен брой на работещите във фирмата (в т.ч. брой квалифициран работнически и ИТР персонал);
* Справка за налична собствена строителна механизация и автотранспорт;
* Удостоверения за членуване в браншови организации Удостоверение за регистрация от Централния професионален регистър на строителя;
* Справка за изпълнени обекти от **подобен характер** през последните 3 (три) години с пълно описание на предмета и посочване на цена, срок на изпълнение и данни за съответния възложител;
* Референции (минимум **3**бр) **за обекти с подобен характер** за последните три години и референтен лист с адреси, телефонни номера и лица за контакти от други възложители.

 12. Удостоверение за актуалното състояние на фирмата.

 13. Финансов отчет одитиран от експерт счетоводител за изминалата финансова година, както и текущ междинен финансов отчет към последното тримесечие.

 14. Копие от документ за застраховка за професионална отговорност по реда на чл. 171 ЗУТ.

 15. Копие от документ за наличие на системи за контрол: Обхвата на сертифика-цията трябва да съответства на предмета на поръчката.

Изисквания за съдействие от страна на Възложителя и условия за изпълнение на задачата. (ако няма се декларира).

 16. Декларация относно изискванията на „Асарел Медет“АД за съответствие с режим на наложени международни ограничителни мерки и мерки върху търговията – **Приложение №16.**

**4.3. Важни услови за участниците:**

 - При непредставяне на който и да е от указаните в **т.4.1 и 4.2** документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.

 - Всички описани документи в **т.4.1 (финансова част)** и **т.4.2 (техническа** **част)** **се поставят в два отделни по-малки непрозрачни плика, които от своя страна се поставят в общ голям непрозрачен плик.**

 - Попълнените приложения **№1** и **№2** се представят, както на хартиен, така и на електронен носител **CD (DVD**) **диск** в **Word/Excel** формат по формулярите образец на **Възложителя.**

 - Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

**5. Начин и критерии за приемане на извършената работа. Качествени изисквания към услугата:**

 **5.1. Възложителя** има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.

 **5.2.** ПИПСМР.

 **5.3.** Протоколи по **Наредба No3.**

 **5.4.** Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др..

 5.5. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи- сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това.

 **5.6**. Междинното отчитане и разплащане на извършените работи ще се извършва на база двустранно съставен и подписан протокол обр.19 от **Възложител** и **Изпълнител** и междинен приемо-предавателен протокол.

 **5.7.** Подготовка на екзекутиви.

 **5.8.** Снимков материал.

 **5.9.**  Констативен акт за установяване годността на строежа за приемане.

 **5.10.**Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за **СМР** по договор.

 **5.11**.Изпълненият обем **СМР**, подлежащи на заплащане ще се отчита и заплаща въз основа на следните документи:

* Количествено-стойностна сметка (Протокол за установяване и заплащане на извършените видове **СМР**) с натрупване от началото на изпълнението, подписана от представители на **Възложителя** и **Изпълнителя**;
* Заверена от **Възложителя**, подробна количествена ведомост към всеки протокол за установяване и заплащане на извършените видове СМР, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно **„Наредба** **№3/31.07.2003г**. за съставяне на актове и протоколи по време на строителството” и изискванията на ПИПСМР, заверени от **Възложителя**; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените **СМР**, които не са определени в **Приложение №1** - КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните **СМР.**

 **5.12**.Изпълнителят е длъжен да актува само изцяло извършени и годни за приемане **СМР**.

 **5.13**.Качеството на изпълнените **СМР** и замерването им се извършва съгласно изискванията на Правилата за изпълнение и приемане на **СМР** и изискванията в предоставените чертежи.

 **5.14**.Некачествено извършените работи извън нормативите на Правилата за изпълнение и приемане на **СМР** и изискванията в предоставените чертежи не се заплащат от **Възложителя**, поправят се за сметка на **Изпълнителя** или се разрушават за сметка на **Изпълнителя**, след съставяне на двустранен протокол за некачествено извършени работи.

 **5.15**.Количествата на изпълнените работи ще се доказват по време на тяхното изпълнение, двустранно между **Изпълнителя** и **Възложителя**.

 **5.16**.Остойностяването на изпълнените видове работи, ще се извършва по приети твърди единични цени в **Приложение №1**, елементи на ценообразуване за дейности извън **Приложение№1** и доказани количества.

1. **Други условия**

 **6.1**.Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.

 **6.2.**Задължително е спазването на предписанията на отдели „БЗР”, „ВК”, „Екология” и „Фирмена сигурност” и от контролните органи.

 **6.3**.При изпълнението **СМР** на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.

 **6.4.**Стриктно да се спазват действуващи нормативни документи по осигуряване на здраве и безопасност при работа.

 **6.5.**Задължително е изискването за наличие на постоянно техническо ръководство.

 **6.6.**На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).

**6.7**.Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.

**6.8**.Офертите да се представят до **15.30 часа** на **…………2025г**. по един от следните начини:

* На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет”АД, 4 500 гр. Панагюрище с надпис: **“Оферта за:** **“Подмяна на неефективно осветление – Етап2”**  и забележка: „**Да се отвори само в присъствието на определената за целта комисия !**”.
* По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.
* На e-mail: **rshumanov@asarel.com**, лично на вниманието на Изпълнителния Директор.

**6.9**.Офертите се отварят и разглеждат от избраната за целта комисия .

**6.10**.Резултатите се оповестяват с приключване на работата на комисията, като подбора на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

 **7. За контакти**

* инж. Здр.Кърпаров – Р-л отдел „Строителство“ 0357 60210 вътр.491
* Добрин Добрев – Инв. Контрол, тел.:0357 60210 вътр.147.

 **8. Приложения:**

1. **Приложение №1** – Количествено-стойностна сметка.
2. **Приложение №2** - Спесификация на основните материали, които ще бъдат влагани на обекта.
3. **Приложение №3** – Справка за ценообразуващи показатели.
4. **Приложение №4** – Предлагана обща офертна цена и начин за разплащане.
5. **Приложение №5** – Пакет условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.
6. **Приложение № 6** – Общ срок за изпълнение.
7. **Приложение №7** – Декларация за предложен гаранционен срок.
8. **Приложение №8** – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.
9. **Приложение №9** – Декларация за спазване на условията за Управление на строителните отпадъци
10. **Приложение №10** – Проекто-Договор за строителство.
11. **Приложение №11** – Декларация за срок на валидност.
12. **Приложения №12** – Административни сведения.
13. **Приложение №13** – Образец на Декларация за Подизпълнители.
14. **Приложение №14** – Декларация за оглед на площадката.
15. **Приложение №15** – Образец на Декларация за конфиденциалност.
16. **Приложение №16** – Декларация относно изискванията на „Асарел Медет“АД за съответствие с режим на наложени международни ограничителни мерки и мерки върху търговията.
17. **Приложение №17** – Копие от работен проект.

**ИЗГОТВИЛ : СЪГЛАСУВАЛИ:**

**Инв. Контрол:** **Р-л отдел “Строителство”:**

/Д.Добрев / /инж.Здр.Кърпаров/

**Проект-мениджър:**

/инж.Т.Ангелов/

 **Р-л отдел „Ремонт ОФ“:**

/инж.Ст.Мурджев/

 **Н-к ОФ „Асарел“:**

 /инж.Н.Елшишки/

 **Р-л отдел “БЗР”:**

/инж.П.Дерменсжиев/

 **Р-л отдел “Екология”:**

/инж.М.Джиджинкова/

 **Директор „РД“:**

/инж.Н.Минеков/

 **Директор „ПД“:**

 /инж.Ив.Чолаков/